Kwashiorkor

Asɛmfua Kwashiorkor firi Nkran kasa mu. Ɛyɛ yadeɛ bi a sɛ ɛyɛ obi a na ama ne yafunu ayɛ kɛseɛ. Mmɔfra na wɔnya. Wɔnya wɔ berɛ a wɔnni nnuane a ɛbɛma wɔn  nnuane nnuro bi te sɛ. Deɛ ɛma yadeɛ no da adi pa ara ne sɛ abɔfra no bɛfɔn na ne yafunu nso ayɛ kɛseɛ . Nhehwɛmu kyerɛ sɛ, sɛ mmɔfra di  adeɛ bi a, wɔfrɛ no calorie kɛse  sene nnuane a protein wɔ mu a na ɛkɔfa kwashiorkor yi ba. Nhwehwɛmu a apɔmuden adwumayɛfoɔ ayɛ nansa yi dan no adi pefee sɛ sɛ nnuane nnuro bi te sɛ Vitamin C nso tɔ sin wɔ abɔfra aduane mu a, ɛnyɛ den sɛ ɔbɛnya kwashiorkor. Yɛnim pefeee sɛ sɛ saa nnuane nnuro yi tɔ sin wɔ abɔfra mu a  ɛtumi ma ɔnya kwashiorkor.  Nanso, kwan a kwashiorkor no fa so ba anaa nneɛma nkaeɛ a ɛde ba no deɛ, apɔmuden adwumayɛfoɔ ntumi nnaa no adi.

 Abakɔsɛm Kakra 
Nhwehwɛmu pii na wɔfiri mmerɛ tenten  ayɛ afa yadeɛ kwashiorkor ho wɔ wiase afa nnan nyinaa. Nanso,   Jamaica dɔkota Cicely Williams a ɔhwɛ mmɔfra  nhwehwɛmu a ɔyɛeɛ no na agye din pa ara. Ɔyɛɛ ne nhwehwɛmu no wɔ afe apem, ahankron ne aduasa num. Deɛ nti a ne deɛ no gyee din ne sɛ, ɔno na watumi akyerɛ yadeɛ kwashiorkor mu yie pa ara. Wɔde nidie kɛseɛ ma no esiane sɛ ɔno na ɔdii kan yɛ kwashiorkor ho nhwehwɛmu ansa na afoforɔ nso rebɛtoa so. Ɔno na ɔdii kan kaa sɛ yadeɛ no ase firi protein sintɔ mu. Reprint:   Wɔnyaa din kwashiorkor no firii Nkran kasa mu wɔ Ghana. Ne nkyerɛaseɛ ne sɛ " yadeɛ a ɛma akwadaa toro".  Nhwehwɛmufoɔ kyerɛ a, ɛhyɛ wɔ nufunsuo ma mu. Wɔn a wɔntaa nnom nufunsuo no taa nya kwashiorkor.

 Nsɛnkyerɛnne 
Kwashiorkor ho nsɛnkyerɛnne baako pa arane ahonhono. Ahonhono no gu ahodoɔ bebree. Deɛ obi nya kwashiorkor a yɛhunu no yɛ deɛ ɛwɔ nipa no afu. Edin a apɔmuden adwumayɛfoɔ de frɛ no ne endema. Sɛ nsuo bi gyina nipadua no baabi te sɛ nafuru mu, ne nan ase anaa baabi foforɔ bi na sɛ baabi a nsuo no gyina no hono a, ɛno na yɛfrɛ no endema. Esiane sɛ protein nni abɔfra no nipadua mu a ɛbɛte starch a cabohydrate gya wɔ nipadua no mu no so nyi, calorie bɛdɔɔso. Afei, ɛma nsuo gyina abɔfra no yafunu mu. Na ɛhyɛ aseɛ hono Yafunu hono. Ɛwom sɛ yafunu no hono a ɛma abɔfra no ho ntene no deɛ, nanso, ɛnyɛ adeɛ a ɛyɛ ya. Sɛ abɔfra bi yafunu hyɛ na sɛ ɔte yaw a ɔntumi nnyina ano a, wɔnhyɛ no nso sɛ ɛnyɛ Kwashiorkor na mmom yareɛ foforɔ bi a ebia ɛyɛ hu mpo sene kwashiorkor.  

 Deɛ Ɛde Ba 
Nneɛma a ɛkeka bom de kwashiorkor ba no ho asɛm ka akɔyɛ Boakye bi din. Wɔntumi nhyɛ da nsi no pi. Bebree na nkorɔfoɔ aka. Nanso ne nyinaa yɛ deɛ ɛgyina Williams deɛ no so. Wɔnyɛɛ da nnaa ade foforɔ biara adi bio.

 Nsɔano 

Ɛkwan titriw a wɔbɛtumi afa so asɔ kwashiorkor ano ne sɛ wɔbɛma protein adɔɔso wɔ mmɔfra aduane mu asene cabohydrate.  

 Beaeɛ a Menyaa Mmoa Firiiɛ 

Nkyekyεmu:Nyarewa
Nkyekyεmu:Kwashiorkor